Rīgas domes izglītības, kultūras un sporta departamenta

sarunu procedūras ““Pirmā līmeņa augstākās profesionālas izglītības studiju programmas “Pirmsskolas skolotājs” pakalpojums”

**ZIŅOJUMS**

Rīgā, 05.09.2023.

|  |  |
| --- | --- |
| Pasūtītājs | Rīgas domes Izglītības, kultūras un sporta departaments (adrese: Krišjāņa Valdemāra ielā 5, Rīgā, LV-1010, RD iestādes kods: 210) ir Rīgas valstspilsētas pašvaldības (adrese: Rātslaukums 1, Rīga, LV-1050, NMR kods: 90011524360, PVN reģ.Nr.: LV90011524360) struktūrvienība |
| Iepirkuma identifikācijas numurs | RD IKSD 2023/10 |
| Iepirkuma procedūras veids | Publisko iepirkumu likuma (turpmāk – PIL) 8.panta pirmās daļas 6) punktā noteiktā sarunu procedūra |
| Sarunu procedūras izvēles pamatojums saskaņā ar [Publisko iepirkumu likuma](https://likumi.lv/ta/id/287760-publisko-iepirkumu-likums) [8. panta](https://likumi.lv/ta/id/287760-publisko-iepirkumu-likums#p8) septītās daļas punktu | Saskaņā ar PIL 1.panta 30.punktu sarunu procedūra ir iepirkuma procedūra, kurā pasūtītājs, iepriekš nepublicējot paziņojumu par līgumu, apspriežas ar paša izraudzītiem piegādātājiem un ar vienu vai vairākiem no viņiem rīko sarunas par iepirkuma līguma noteikumiem.  Saskaņā ar Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 178.punktu pasūtītājs uzaicina uz sarunām paša izraudzītus piegādātājus un ar vienu vai vairākiem no viņiem rīko sarunas par iepirkuma līguma vai vispārīgās vienošanās noteikumiem.  PIL 8.panta pirmās daļas 6) punktā paredzētā sarunu procedūra tiek veikta, pamatojoties uz PIL 8.panta septītās daļas 2.punkta b) apakšpunktu, t.i., nav konkurences tehnisku iemeslu dēļ, jo Rīgas valstspilsētas pašvaldības administratīvajā teritorijā mācības klātienē, netraucējot Rīgas valstspilsētas pašvaldības pirmskolas izglītības iestāžu ikdienas darba procesu, strādājošiem pedagogiem apvienojot darbu ar mācībām akreditētā pirmā līmeņa profesionālā augstākās izglītības studiju programmā “Pirmsskolas skolotājs”, var nodrošināt tikai Latvijas Universitāte. |
| Iepirkuma līguma priekšmets | Pakalpojuma līgums atbilst CPV kodam 80300000-7, augstākās izglītības pakalpojumi, kas ietverti PIL 2.pielikumā.  Iepirkuma priekšmets – pirmā līmeņa augstākās profesionālas izglītības studiju programmas “Pirmsskolas skolotājs” pakalpojums.  Sarunu procedūras mērķis - vakanto pirmsskolas skolotāju vietu aizpildīšana Rīgas valstspilsētas pašvaldības pirmsskolas izglītības iestādēs no 2023.gada 1.septembra.  Iepirkuma rezultātā PIL 60.panta otrajā daļā un devītās daļas 3) apakšpunktā noteiktajā kārtībā Departaments slēgs līgumu ar darbības termiņu no 01.09.2023. līdz 28.02.2026.  Pasūtītājam ir tiesības vairakkārt pagarināt Līguma termiņu nepārsniedzot piecu gadu periodu un Līguma kopējo summu.  Iepirkuma paredzamā līgumcena visam līguma darbības periodam nepārsniedz EUR 581 250,00 (pieci simti astoņdesmit viens tūkstotis divi simti piecdesmit euro, 00 centi) bez pievienotās vērtības nodokļa. |
| Iepirkuma komisijas sastāvs un tās izveidošanas pamatojums | Iepirkuma komisija (turpmāk – Komisija) izveidota saskaņā ar Departamenta 19.06.2023.rīkojumu Nr. DIKS-23-639-rs, šādā sastāvā:  Komisijas priekšsēdētāja - I.Krūmiņa;  Komisijas priekšsēdētājas vietniece - A.Forande;  Komisijas locekļi: I.Nagla, Dz.Timša, A.Goļatkina, M.Meirupska. |
| Uz sarunām uzaicināto piegādātāju nosaukumi | Sarunu procedūras ietvaros pasūtītājs, iepriekš nepublicējot paziņojumu par līgumu, apspriedīsies ar paša izraudzītiem piegādātājiem un ar vienu vai vairākiem no viņiem rīko sarunas par iepirkuma līguma noteikumiem.  Uzaicinātais piegādātājs: Latvijas Universitāte Nr. 90000076669 |
| Tā piegādātāja (vai piegādātāju) nosaukums, ar kuru (vai kuriem) nolemts slēgt iepirkuma līgumu, un piedāvātā līgumcena. | Iepirkuma komisijas 06.07.2023. sēdē (protokols Nr.2) pieņemts lēmums piešķirt sarunu procedūras “Pirmā līmeņa augstākās profesionālas izglītības studiju programmas “Pirmsskolas skolotājs” pakalpojums” (Nr. RD IKSD 2023/10) līguma slēgšanas tiesības Latvijas Universitāte, reģ. Nr. 90000076669, IZM Izglītības iestāžu reģistra reģ.nr. 3391000218, ar piedāvāto līgumcenu, kas visam līguma darbības periodam nepārsniedz EUR 581 250,00 (pieci simti astoņdesmit viens tūkstotis divi simti piecdesmit euro, 00 centi) bez pievienotās vērtības nodokļa. |

Iepirkuma komisijas priekšsēdētāja Ilze Krūmiņa